2003/385/EY: Komission päätös, tehty 28 päivänä toukokuuta 2003, elävien eläinten ja eläintuotteiden tuontia Uudesta-Seelannista koskevista terveystodistuksista tehdyn päätöksen 2003/56/EY muuttamisesta toisen kerran (ETA:n kannalta merkityksellinen teksti) (tiedoksiannettu numerolla K(2003) 1788)



Virallinen lehti nro L 133 , 29/05/2003 s. 0087 - 0088



Komission päätös, tehty 28 päivänä toukokuuta 2003, elävien eläinten ja eläintuotteiden tuontia Uudesta-Seelannista koskevista terveystodistuksista tehdyn päätöksen 2003/56/EY muuttamisesta toisen kerran (tiedoksiannettu numerolla K(2003) 1788) (ETA:n kannalta merkityksellinen teksti) (2003/385/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön ja Uuden-Seelannin sopimuksen tekemisestä elävien eläinten ja eläintuotteiden kauppaan sovellettavista eläinten terveyttä koskevista toimenpiteistä 17 päivänä joulukuuta 1996 tehdyn neuvoston päätöksen 97/132/EY(1), sellaisena kuin se on viimeksi muutettuna päätöksellä 1999/837/EY(2), ja erityisesti sen 4 artiklan, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(3), sellaisena kuin se on viimeksi muutettuna asetuksella (EY) N:o 1452/2001(4), ja erityisesti sen 11 artiklan 2 kohdan ja 22 artiklan 2 kohdan, sekä vastaavat säännökset muissa direktiiveissä elävien eläinten tuonnissa yhteisön ulkopuolelta sovellettavista terveysvaatimuksista ja todistusmalleista, sekä katsoo seuraavaa: (1) Elävien eläinten ja eläintuotteiden tuontia Uudesta-Seelannista koskevista terveystodistuksista 24 päivänä tammikuuta 2003 tehdyssä komission päätöksessä 2003/56/EY(5), sellaisena kuin se on viimeksi muutettuna päätöksellä 2003/331/EY(6), säädetään todistusvaatimuksista ja virallisten terveystodistusten malleista elävien eläinten ja eläintuotteiden tuonnille Uudesta-Seelannista. (2) Uusien virallisten terveystodistusten käyttöönoton helpottamiseksi päätöksessä 2003/56/EY säädetään enintään 90 päivän pituisesta siirtymäkaudesta. Siirtymäkauden voimassaoloa on jatkettu 30 päivällä sopimuksen hallinnointia käsittelevän pariteettikomitean 27 ja 28 päivänä helmikuuta 2003 pitämässään kokouksessa antamien sopimuksen liitteiden tiettyjä muutoksia koskevien suositusten täytäntöön panemiseksi. (3) Sopimuspuolet käyvät parhaillaan keskustelua komitean suositusten soveltamisalasta. Sopimuksen liitteiden muuttamismenettelyä on myös edelleen selvitettävä. (4) Tämän vuoksi päätöksessä 2003/56/EY säädettyä siirtymäkautta on aiheellista jatkaa 30 päivään syyskuuta 2003. (5) Päätös 2003/56/EY olisi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2003/56/EY 4 artikla seuraavasti: " 4 artikla Jäsenvaltioiden on annettava lupa liitteessä I lueteltujen elävien eläinten ja eläintuotteiden tuontiin Uudesta-Seelannista aiemmin sovellettujen todistusmallien mukaisesti siirtymäkauden ajan 30 päivään syyskuuta 2003." 2 artikla Tätä päätöstä sovelletaan 1 päivästä kesäkuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä toukokuuta 2003. Komission puolesta David Byrne Komission jäsen (1) EYVL L 57, 26.2.1997, s. 4. (2) EYVL L 332, 23.12.1999, s. 1. (3) EYVL L 302, 31.12.1972, s. 24. (4) EYVL L 198, 21.7.2001, s. 11. (5) EYVL L 22, 25.1.2003, s. 38. (6) EUVL L 116, 13.5.2003, s. 24.